laion/Wikipedia-Exotic huggingface dataset:
ג'חזאן

גִּ'חְזַאן (בערבית: جحزان) הוא כפר במחוז עמאר שבתימן, ובעבר היה הרובע היהודי של העיר נאדרה. הכפר נבנה על גבי גבעה גבוהה מוקפת בקניון עמוק המפריד אותו מהעיר נאדרה. מסורת אחת מספרת שבסוף ימי הבית השני הגיעו יהודים מארץ ישראל ובנו את העיר נאדרה. לאחר כיבוש תימן על ידי המוסלמים אולצו רוב היהודים להתאסלם, ומיעוטם ברחו ובנו את הכפר ג'חזאן על גבי גבעה סמוכה לעיר. מסורת אחרת מספרת שלאחר שגורשו היהודים מהעיר נאדרה בגלות מוזע, חזרו ולא הורשו להיכנס לעיר, ולכן בנו את הכפר ג'חזאן. הכפר ג'חזאן שימש כנקודת מעבר לעולים לארץ ישראל, ונקודת חנייה כאשר אסר האימאם יחיא על היהודים לצאת מתימן. רבים מהיהודים שנתקעו התיישבו בבתים הריקים של תושבי ג'חזאן שעזבו. הכפר היה המרכז היהודי הגדול ביותר באזור, והתייחד בכך שתושביו היו יהודים בלבד. רוב היהודים תושבי הכפר עסקו במלאכת האריגה. בשיא גודלה של הקהילה היא הוערכה באלפי תושבים. כל יהודי הכפר עלו לארץ ישראל בעלייה הגדולה בשנת ה'תש"ט (1949), ומספר העולים מוערך בכ-50 משפחות. תנעם שלום בני משה, דור לדור יספרו, הוצאת המחבר, רחובות ה'תשמ"ה (1985) ד"ר משה גברא, אנציקלופדיה לקהילות היהודיות בתימן, כרך ב, עמוד 110–111 קהילת יהודי נאדרה, באתר "אנו – מוזיאון העם היהודי" שלום בני משה, דור לדור יספרו, הוצאת המחבר, רחובות ה'תשמ"ה (1985) ד"ר משה גברא, אנציקלופדיה לקהילות היהודיות בתימן, כרך ב', עמוד 110–111 קהילת יהודי נאדרה, באתר "אנו – מוזיאון העם היהודי" ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ג'חזאן".
איילט ואראט

איילט ואראט (בטורקית עות'מאנית: ایالت وارد) היה איילט של האימפריה העות'מאנית שהוקם בשנת 1660. האיילט גבל באיילט בודין במערב, איילט טמשוואר בדרום מערב, איילט אגרי בצפון מערב, הווסאלית העות'מאנית נסיכות טרנסילבניה בדרום מזרח, והמלכותי הונגריה בצפון. ואראט (אוראדיה) הפכה למושבו של מושל עות'מאני (beylerbeyi) בשנת 1660. לפני הקמת האיילט, שטחו היה ברובו חלק מהנסיכות העות'מאנית הוואסלית של טרנסילבניה. חלק מהשטחים שהיו שייכים בעבר לאיילט טמשוואר ואיילט אגרי נכללו גם הם באיילט החדש. ביוני 1692 נכבש האיילט על ידי ההבסבורגים, והוא נמסר לאוסטריה בהסכם קרלוביץ בשנת 1699. שטחו נכלל לאחר מכן בממלכת הונגריה ההבסבורגית ונסיכות טרנסילבניה ההבסבורגית. הסנג'קים של האיילט במאה ה-17: סנג'ק ואראט (אורדאה) סנג'אק סלנטה (סלונטה) סנג'ק דברצ'ין (דברצן) סנג'ק האלמאש (נגיאלאש) סנג'ק סנקוי (סאניוב) "Some Provinces of the Ottoman Empire". Geonames.de. נבדק ב-25 בפברואר 2013. {{cite web}}: (עזרה) Materialien zu Evliya Çelebi. 2. A guide to the Seyāhat-nāme of Evliya Çelebi, Jens Peter Laut, Evliya Çelebi, Robert Dankoff, Klaus Kreiser, L. Reichert, 1992, page 61. ‏Encyclopedia of the Ottoman Empire, באתר גוגל ספרים By Gábor Ágoston, Bruce Alan Masters
ממלכת קרנארו האיטלקית

ממלכת קרנארו האיטלקית (באיטלקית: Reggenza Italiana del Carnaro) הייתה מדינה קצרת ימים שהוקמה בעיר פיומה (בימינו רייקה, קרואטיה) בראשות גבריאלה ד'אנונציו בשנים 1919–1920. בשנות מלחמת העולם הראשונה סבלה רייקה קשות מהמצור הימי שהוטל על מצר אוטרנטו בדרום הים האדריאטי ונמלה שותק. ב־1915 נחתמה בחשאי ברית לונדון אשר הסדירה את הצטרפותה של איטליה למדינות ההסכמה, והבטיחה לה, לאחר הניצחון, את דלמטיה ואת איסטריה, אך לא את רייקה. עם תבוסתה של האימפריה האוסטרו-הונגרית במלחמה, התעוררה שאלת מעמדה הבינלאומי של רייקה אשר הייתה עיר חופשית משך כ־140 שנה, כמעט ללא הפסקה. הן איטליה והן ממלכת הסרבים, הקרואטים והסלובנים טענו לבעלות בעיר. המצב בעיר החל גולש לאנרכיה, ובנובמבר 1918 הוצבו בה כוחות בריטים, צרפתים ואמריקאים. נשיא ארצות הברית, וודרו וילסון, ששימש בורר בסכסוך, הציע כי רייקה תהיה למדינה חופשית ואף העלה את הרעיון שחבר הלאומים יקים בה את משכנו, אך ב־1919 הוחלט בוועידת פריז על מסירתה של העיר לממלכת הסרבים, הקרואטים והסלובנים. בתגובה להחלטה, נכנס גבריאלה ד'אנונציו, משורר ולוחם איטלקי פשיסט, אל העיר ביום 12 בספטמבר 1919 בראש כוח צבאי, וגירש את הכוח הבינלאומי ששהה בה. מטרתו של ד'אנונציו הייתה לספח את העיר לממלכת איטליה, אך הממשל האיטלקי לא שיתף עמו פעולה ואף דרש את כניעתו. עקב כך הקים ד'אנונציו, שנה מאוחר יותר, ב־8 בספטמבר 1920, את "ממלכת קרנארו האיטלקית" (Reggenza Italiana del Carnaro), שנקראה על שמו האיטלקי של מפרץ קוורנר. בכך נפתחה תקופת בת שני עשורים בהם הייתה רייקה לעיר ספר שקו גבול בינלאומי חוצה אותה. המדינה החדשה אימצה חוקה שהיוותה השראה לחוקה של איטליה הפשיסטית בתקופתו של מוסוליני, וד'אנונציו הכריז על עצמו כדיקטטור שנשא בתואר דוצ'ה. בחוקה זו זוהו לראשונה יסודות הפשיזם באירופה. המדינה החדשה, ששלטה בפועל בשטח של כ־675 קמ"ר, לא זכתה להכרה בינלאומית מאף מדינה. במקביל, ב־12 בנובמבר 1920 נחתם הסכם רפאלו בין איטליה לממלכת הסרבים, הקרואטים והסלובנים, ולפיו יועדה רייקה להיות למדינה חופשית כפי שהציע וילסון. ההסכם קבע כי המדינה החדשה תהיה מדינה עצמאית דה פקטו משך שנה ודה יורה משך ארבע שנים. ד'אנונציו התעלם מהסכם רפאלו ולבסוף אף הכריז מלחמה על איטליה עצמה. לאחר הפצצה מן הים על ידי הצי האיטלקי והתערבות כוח צבאי יבשתי בקרבות "חג המולד העקוב מדם" (Natale di sangue), נכנע ד'אנונציו ב־30 בדצמבר 1920. שבעת ימי הלחימה גבו את חייהם של 39 לוחמים משני הצדדים ושל חמישה אזרחים. בכך בא הקץ על ממלכת קרנארו האיטלקית. גבריאלה ד'אנונציו מדיה וקבצים בנושא ממלכת קרנארו האיטלקית בוויקישיתוף חוקת קרנארו
No Time for Tears

No Time for Tears (בעברית: אין זמן לדמעות) הוא שיר של הדי ג'יי והמפיק המוזיקלי הבריטי, נייתן דאו, ולהקת הבנות הבריטית, ליטל מיקס. השיר יצא לאור ב-25 בנובמבר 2020, על ידי חברות התקליטים אטלנטיק UK והאחים וורנר UK, כסינגל שלא מתוך אלבום. השיר הגיע למקום החמישי במצעד השירים הדיגיטליים האירופאים. השיר נכתב על ידי ג'ייד ת'ירלוול, נייתן דאו, טריי ג'ין-מארי ו-MNEK והופק על ידי נייתן דאו וטריי ג'ין-מארי גם כן. על השיר הכריזו לראשונה ב-23 בנובמבר 2020 בחשבונות המדיה החברתית של דאו וליטל מיקס. בסמוך להכרזתו, פורסמה גם עטיפתו הרשמית בה מופיעות חברות להקת ליטל מיקס ונייתן דאו עמו. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-40 מיליון השמעות. הווידאו קליפ הרשמי של השיר פורסם ב-15 בינואר 2021 בשידור חי. הקליפ עוקב אחר מישהי שמתחילה את השגרה היומיומית שלה, תוך שניתן לראות תמונות של נייתן דאו. מעבר לכך, חברות להקת ליטל אינן מופיעות בו. קליפ המילים הרשמי של השיר פורסם ביוטיוב בנובמבר 2020 וצבר למעלה מ-1.1 מיליון צפיות. נכון ליולי 2021, מונה הצפיות של הקליפ עומד על למעלה מ-2.6 מיליון צפיות. סרטון השיר "No Time for Tears" באתר יוטיוב ג'ייד ת'ירלוול, נייתן דאו, טריי ג'ין-מארי, MNEK Nathan Dawe & Little Mix – No Time for Tears, נבדק ב-2021-08-18 Little Mix | Billboard, web.archive.org, ‏2020-10-28 "No Time for Tears with @NathanDawe Out 27/11 🚫⏰4️⃣💧 lnk.to/No-Time-For-Tears" "Out this Friday... Pre-order NOW 🔥 Follow & DM a '💧' emoji for a chance of a preview 🎵 👀" No Time for Tears, נבדק ב-2021-08-18 Nathan Dawe X Little Mix - No Time for Tears [Official Video], נבדק ב-2021-08-18 Nathan Dawe x Little Mix – No Time for Tears [Official Lyric Video], נבדק ב-2021-08-18 Nathan Dawe & Little Mix – No Time For Tears, BPI, ‏19 ביולי 2024
Confetti (שיר)

Confetti (בעברית: קוֹנְפֶטִי או פתיתונים) הוא שיר שהוקלט על ידי להקת הבנות הבריטית ליטל מיקס, מתוך אלבום האולפן השישי שלה, Confetti. השיר יצא לאור ב-30 באפריל 2021, על ידי חברת התקליטים RCA UK רקורדס, כסינגל הרביעי מתוך האלבום. ברמיקס הרשמי של השיר השתתפה הראפרית האמריקאית סוויטי. השיר הגיע למקום העשירי במצעד הסינגלים ההונגרי. השיר נכתב על ידי טום בארנס, פיט קלהר, בן קון, קמיל פרסל, MNEK, מייגן קוטון וסוויטי (רמיקס בלבד) והופק על ידי חברי TMS גם כן. בריאיון לאפל מיוזיק, הצהירה חברת הלהקה, פרי אדוארדס ש"מדובר בשיר סקסי". בהמשך, טענה שמדובר ב"שיר בעל מקצב מאופק, אך מגניב. ברגע שסיימנו ליצור אותו, ידענו שממנו ייגזר שם האלבום גם כן". בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-33 מיליון השמעות. הווידאו קליפ הרשמי של השיר פורסם ב-30 באפריל 2021 בערוץ היוטיוב הרשמי של ליטל מיקס. לאורכו של הקליפ ניתן לראות את חברות הלהקה ואת סוויטי, כשהן רוקדות לצלילי השיר וזאת, בנוסף לכך שמופיעים בו רקדני ליווי שונים. קליפ המילים הרשמי של השיר שפורסם בנובמבר 2020 צבר למעלה מ-10 מיליון צפיות. נכון ליולי 2021, מונה הצפיות של הקליפ עומד על למעלה מ-30 מיליון צפיות. מידע על היצירה "Confetti" באתר מיוזיק בריינז מידע על הסינגל "Confetti" באתר מיוזיק בריינז מילות השיר "Confetti" באתר Genius מידע על השיר "Confetti" באתר ספוטיפיי Confetti (feat. Saweetie) - Single by Little Mix on Apple Music, web.archive.org, ‏2021-04-30 טום בארנס, פיט קלהר, בן קון, קמיל פרסל, MNEK, מייגן קוטון, סוויטי (רמיקס בלבד) Confetti, נבדק ב-2021-08-18 Confetti (feat. Saweetie), נבדק ב-2021-08-18 Single Top 40 slágerlista - Hivatalos magyar slágerlisták, slagerlistak.hu Little Mix on Twitter: "Our Confetti Insta filter is live 👾🎮 Who can do better than me? (Everyone probs tbf haha) https://t.co/eruqYaJRMo… ", web.archive.org, ‏2021-06-26 Little Mix - Confetti (Official Video) ft. Saweetie, נבדק ב-2021-08-18 Little Mix - Confetti (Lyric Video), נבדק ב-2021-08-18 BPI Confetti - Single by Little Mix | Spotify, web.archive.org, ‏2021-05-08 Confetti (feat. Saweetie) - Single by Little Mix on Apple Music, web.archive.org, ‏2021-04-30 Confetti (feat. Saweetie) [Billen Ted Remix - Single by Little Mix on Apple Music], web.archive.org, ‏2021-07-22 Confetti (feat. Saweetie) [Blinkie Remix - Single by Little Mix on Apple Music], web.archive.org, ‏2021-07-22 Confetti (Acoustic) - Single by Little Mix on Apple Music, web.archive.org, ‏2021-05-27
Kiss My (Uh-Oh)

"Kiss My (Uh-Oh)" הוא סינגל שהוקלט על ידי הזמרת האנגלייה אן-מארי ביחד עם להקת הבנות הבריטית ליטל מיקס. השיר יצא לאור ב-23 ביולי 2021, על ידי חברת התקליטים אסיילום ומייג'ור טום, כסינגל הרביעי מתוך אלבום האולפן השני של אן-מארי, Therapy. בסמוך לצאתו, יצא עבורו רמיקס רשמי שנעשה על ידי בילן טד. בהמשך השנה, יצאה גרסת רמיקס גירל פאוור, בשיתוף בקי היל, ריי וסטפלון דון. השיר הגיע למקום העשירי במצעד הסינגלים הניו זילנדי. "Kiss My (Uh-Oh)" הוא שיר קליפסו-פופ שתואר כ"עליז", שאורכו שתי דקות וחמישים ושבע שניות. רובין מורי מ-Clash השווה את השיר לשיריה של הזמרת האמריקאית ביונסה. השיר מכיל דגימה מ-"Never Leave You (Uh Oooh, Uh Oooh)", של הראפרית האמריקאית לומידי, הלקוח מאלבומה, Almost Famous. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-10 מיליון השמעות. הווידאו קליפ לשיר, בבימויה של האנה לוקס דייוויס, יצא לאור באותו היום בו יצא השיר כסינגל. הוא נוצר בהשראת סרט הקומדיה "מסיבת רווקות" משנת 2011. הוא מציג את הלהקה שמשחזרת סצנות נבחרות מהסרט, כמו גם סצנה עם אן-מארי וג'ייד ת'ירלוול במועדון, בעוד פרי אדוארדס ולי-אן פינוק שוהות בחדר במלון. נכון ליולי 2021, מונה הצפיות של הקליפ עומד על למעלה מ-10 מיליון צפיות. מידע על הסינגל "Kiss My (Uh-Oh)" באתר מיוזיק בריינז מידע על היצירה "Kiss My (Uh-Oh)" באתר Discogs מילות השיר "Kiss My (Uh-Oh)" באתר Genius סרטון השיר "Kiss My (Uh-Oh)" באתר יוטיוב Lauren Murphy, Anne-Marie: Therapy review – feisty, empowering tracks land with a thud, The Irish Times (באנגלית) אן-מארי, אופסל, קמיל פרסל, פיט נאפי, ג'ייקוב בנפילד Kiss My (Uh Oh), נבדק ב-2021-08-18 Kiss My (Uh Oh) [Billen Ted Remix] - Single by Anne-Marie & Little Mix (באנגלית אמריקאית), נבדק ב-2021-08-18 The Official New Zealand Music Chart, THE OFFICIAL NZ MUSIC CHART (באנגלית) Lauren Murphy, Anne-Marie: Therapy review – feisty, empowering tracks land with a thud, The Irish Times (באנגלית) Anne-Marie - Therapy, Clash Magazine (באנגלית) Lumidee – Almost Famous (2003, CD) (באנגלית), נבדק ב-2021-08-18 Alyssa Croezen, Anne-Marie, Little Mix Recreate ‘Bridesmaids’ Scenes In ‘Kiss My (Uh Oh)’ Music Video, ET Canada, ‏2021-07-23 (באנגלית אמריקאית) Anne-Marie & Little Mix - Kiss My (Uh Oh) [Official Video], נבדק ב-2021-08-18
קייסי קטנזארו

קייסי אסתר קטנזארו (באנגלית: Kacy Esther Catanzaro; נולדה ב-14 בינואר 1990) הידועה יותר בשם הבמה שלה, קטאנה צ'אנס היא מתאבקת ומתעמלת אמריקאית, המופיעה בארגון ההיאבקות WWE, בתוכנית הדגל Raw. כמו כן, היא השתתפה בתוכנית הספורט אמריקן נינג'ה ווריור. קייסי קטנזארו נולד ב-14 בינואר 1990 בגלן רידג', ניו ג'רזי. היא ממוצא איטלקי. היא החלה להתאמן בהתעמלות מאז שהייתה בת 5. היא למדה חינוך לגיל הרך באוניברסיטת טאוסון במדינת מרילנד בין השנים 2009 ל-2012 במסגרת מלגת אתלטים. הישגים במגזין ההיאבקות Pro Wrestling Illustrated – PWI PWI דירג אותה במקום ה-63 מתוך 100 המתאבקות הטובות ביותר לשנת 2019 הישגים בארגון ההיאבקות World Wrestling Entertainment – WWE אליפות זוגות הנשים של ה-WWE (פעם אחת) - עם קיידן קרטר אליפות זוגות הנשים של NXT (פעם אחת) - עם קיידן קרטר מדיה וקבצים בנושא קייסי קטנזארו בוויקישיתוף קייסי קטנזארו, ברשת החברתית פייסבוק קייסי קטנזארו, ברשת החברתית אקס (טוויטר) קייסי קטנזארו, ברשת החברתית אינסטגרם קייסי קטנזארו, סרטונים בערוץ היוטיוב קייסי קטנזארו, באתר WWE.com להיאבקות מקצועית קייסי קטנזארו, באתר Online World of Wrestling
אבקת בננה

אבקת בננה היא אבקה העשויה מבננות מעובדות. משמשת בעיקר כמרכיב לייצור שייקים ומזון תינוקות, ובייצור של עוגות וביסקוויטים שונים. השימוש באבקת בננות כמזון לתינוקות החל כבר בראשית המאה ה-20, כשבאותו זמן ייבוש בננות ותאנים עבור מזון תינוקות היה אחד מענפי התעשייה המרכזיים בהודו המערבית. חברת הפירות המאוחדת החלה לייצר מוצר בשם "מלזו" בשנות ה-30 של המאה ה-20, שאבקת בננה הייתה המרכיב העיקרי בו. המוצר שווק כמזון בריא לילדים ולזקנים, שגם יעיל לקשיי עיכול מסוימים. אבקת בננה נוצרת באמצעות עיסת בננה שנקצצה מכנית, ואז מעובדת במאמץ גזירה בתוך מטחנת קולואיד שהופכת אותה לסמיכה. לעיסה מוסיפים נתרן דיסולפיט כדי להדגיש את הצבע הצהוב, ולאחר מכן מייבשים את האבקה שנוצרה. חיי המדף של האבקה הם כשנה. "The Hindu Business Line : BARC develops tech to make biscuits, baby food from banana". The Hindu. נבדק ב-25 בנובמבר 2010. {{cite web}}: (עזרה) Scofield Wilson, David (1999). Rooted in America: foodlore of popular fruits and vegetables. Univ. of Tennessee Press. pp. 28–29. ISBN 9781572330535. banana powder Pamphlets on Biology: Kofoid collection, Volume 147. 1900. pp. 12–15. United States. Bureau of Manufactures (1916). Commerce reports, Volume 4. Bureau of Foreign and Domestic Commerce, United States Dept. of Commerce. p. 290. Food and Agriculture Organization of the United Nations (1989). Utilization of Tropical Foods: Trees. Food & Agriculture Org. pp. 33–34. ISBN 9789251027769. H. Hui, Yiu; Stephanie Clark (2007). Handbook of Food Products Manufacturing: Principles, Bakery, Beverages, Cereals, Cheese, Confectionary, Fats, Fruits, and Functional Foods. Wiley-Interscience. p. 873. ISBN 9780470049648. Association of Food Technologists (2007). "Packaging and storage studies on spray dried ripe banana powder under ambient conditions". Journal of Food Science. 44: 16–19. ערך זה הוא קצרמר בנושא מזון. אתם מוזמנים לתרום לוויקיפדיה ולהרחיב אותו.
יניב מלכה

יניב מלכה (נולד בשנת 1983) הוא קצין בצה"ל בדרגת אלוף-משנה, המשמש מפקד חטיבת אלון. קודם לכן שימש סגן מפקד אוגדת הבשן, מפקד בא"ח כפיר ומפקד גדוד דוכיפת. מלכה התגייס לצה"ל בנובמבר 2001, ושובץ בגדוד לביא. עבר מסלול הכשרה כלוחם, קורס מ"כים חי"ר וקורס קציני חי"ר. בסיום הקורס שב לגדוד לביא ומונה למפקד מחלקת סיור. לאחר מכן שירת כסגן מפקד הפלוגה המסייעת בגדוד. בהמשך שימש כמפקד פלוגת מסלול בגדוד. לאחר מכן מונה למפקד הפלוגה המסייעת בגדוד לביא, והשתתף בלחימה כנגד הטרור הפלסטיני באינתיפאדה השנייה. בהמשך שימש כמפקד פלוגה בבה"ד 1. לאחר מכן מונה לקצין אג"ם של גדוד דוכיפת. בהמשך שירת כסגן מפקד גדוד שמשון. לאחר מכן מונה למפקד מחזור בבא"ח כפיר. בסיום התפקיד יצא ללימודים בפו"ם. בשנת 2016 הועלה לדרגת סא"ל ומונה לראש ענף חי"ר במרכז לאימונים באש במל"י, ושימש בתפקיד עד שנת 2017. בהמשך מונה למפקד גדוד דוכיפת בין השנים 2017–2019. לאחר מכן מונה למפקד בא"ח כפיר בין השנים 2019–2021. באוגוסט 2021 הועלה לדרגת אל"ם ומונה לסגן מפקד אוגדת הבשן, ומילא את התפקיד עד שנת 2023. ב-14 בדצמבר 2023 מונה למפקד חטיבת אלון. מלכה מתגורר באשקלון, נשוי לספיר ואב לשלושה. בעל תואר ראשון במשפטים ותואר שני במנהל עסקים. רשימת המפקדים החדשים בצה"ל, באתר צה"ל, 28 בדצמבר 2020 רשימת המפקדים החדשים בצה"ל, באתר צה"ל, 28 בנובמבר 2022
הקורפוס הראשון (קנדה)

הקורפוס הקנדי הראשון היה אחד משני הקורפוסים של הצבא הקנדי במהלך מלחמת העולם השנייה. מ-24 בדצמבר 1940 ועד להקמת הארמייה הקנדית הראשונה באפריל 1942, היה קורפוס קנדי אחד ללא מספר. הקורפוס הקנדי החל לפעול באיטליה בנובמבר 1943 כאשר הדיוויזיה הקנדית החמישית (המשוריינת) הצטרפה לדיוויזיה הקנדית הראשונה, שהוקצתה לארמייה השמינית הבריטית מיד לפני פלישת בעלות הברית לסיציליה ביולי 1943. על הקורפוס הקנדי פיקדו ברציפות הארי קריראר (6 באפריל 1942 עד 19 במרץ 1944), אדסון ברנס (20 במרץ 1944 עד 5 בנובמבר 1944) וצ'ארלס פולקס (10 בנובמבר 1944 עד 17 ביולי 1945). עם זאת, הדיוויזיה הקנדית הראשונה השתתפה במערכה האיטלקית, במערכת נהר מורו ובקרב אורטונה בדצמבר 1943 כחלק מהקורפוס ה-5 הבריטי ורק בקרב הרביעי על מונטה קאסינו (מבצע נזר) במאי 1944 הקורפוס הקנדי לחם בקרב הראשון שלו כקורפוס מגובש. הארמייה השמינית החזיקה את הקורפוס בעתודה עד לאחר שקו גוסטב בעמק לירי הובקע ולאחר מכן תקף הקורפוס בהצלחה את קו ההגנה הבא, קו היטלר, זמן קצר לפני כיבוש בעלות הברית את רומא בתחילת יוני. לאחר שהשתתף במתקפת האביב של בעלות הברית בצפון איטליה לעבר פירנצה, השתתף הקורפוס במבצע אוליב, ההתקפה על הקו הגותי בספטמבר 1944 לפני שהועבר במהלך ינואר-פברואר 1945 במבצע גולדפלייק כדי להצטרף מחדש לשאר הארמייה הקנדית הראשונה בלגיה ובהולנד. שם השתתף הקורפוס במערכה להשלמת שחרור הולנד. ב-6 במאי 1945 בוואחנינכן, קיבל לוטננט-גנרל פולקס את כניעתו הסופית של יוהנס בלסקוביץ על כל הכוחות הגרמניים הנותרים שעדיין היו פעילים בהולנד. הקורפוס פורק ב-17 ביולי 1945 כחלק מהשחרור הכללי של הכוחות. למרות שמבחינה נומינלית היה הקורפוס קנדי, הקורפוס הקנדי הראשון הכיל יסודות משמעותיים בתקופות שונות ממדינות בעלות הברית האחרות. למשל, באיטליה, במהלך ההתקפה על הקו הגותי בסתיו 1944, כלל הקורפוס את הדיוויזיה הרביעית הבריטית, דיוויזיית ניו זילנד השנייה וחטיבת ההרים היוונית השלישית. במהלך המערכה האחרונה לשחרור הולנד, כלל הקורפוס לזמן מה את הדיוויזיה ה-49 הבריטית. בשנת 2015, אנשי מרכז הדוקטרינה וההדרכה של הצבא הקנדי, שבסיסו בקינגסטון, החלו ללבוש את תג השרוול של הקורפוס הקנדי הראשון על מדי הטקסים ומדי השירות. מבצע טימברוולף, דצמבר 1943 מבצע תפארת בוקר, דצמבר 1943 מבצע נזר, מתקפת עמק לירי, מאי 1944 מבצע זית, תקיפה בקו הגותי, ספטמבר 1944 מבצע גולדפלייק, הובלה מאיטליה להולנד, פברואר -מרץ 1945 מבצע משמיד, התקדמות מנימגן לארנהם, אפריל 1945 התקדמות להארדרוויק שעל חוף האסלאם, אפריל 1945 שחרור הולנד, מרץ-מאי 1945 לוטננט גנרל פולקס מקבל את כניעת כל הכוחות הגרמניים בהולנד, 5 במאי 1945 חובות אבטחה, אספקת חומרי סיוע ופרויקטים של תיקון תשתיות בהולנד, מאי -יולי 1945 לוטננט גנרל אנדרו מק'נוטון, (19 ביולי 1940 עד 5 באפריל 1942) לוטננט גנרל הארי קריראר (8 באפריל 1942 עד 19 במרץ 1944) לוטננט גנרל אדסון ברנס (20 במרץ 1944 עד 5 בנובמבר 1944) לוטננט גנרל צ'ארלס פולקס (10 בנובמבר 1944 עד 17 ביולי 1945) As shown on the Combat Training Centre website at facebook.com on 27 July 2015 Col. C. P. Stacey, Official History of the Canadian Army in the Second World War: The Canadian Army 1939-1945: An Official Historical Summary, Department of National Defence, Ottawa, Canada, 1948.
פרארי F12 TRS

פרארי F12 TRS (באנגלית: Ferrari F12 TRS) היא מכונית ספורט במרכב קבריולה, בעלת שני מקומות ישיבה, שיוצרה על ידי פרארי בשנת 2014. היא נחשפה ביוני 2014 ויוצרה בשני עותקים אחד בצבע אדום ואחד שחור שהוצגה מאוחר יותר. היא מבוסס על הפרארי F12 ברלינטה ויוצרה עבור בקשה מיוחדת של לקוח. העיצוב החיצוני והפנימי מבוסס על ה-F12 ברלינטה אך מעוצב גם על פי בחירתו של הלקוח. העיצוב החיצוני מעוצה עם יותר קימורים ובסגנון של מכונית קונספט, חישוקי הגלגלים יותר גדולים ומעוצבים באופן שונה, פנים המכונית מעוצב גם באופן שונה מה-F12 אך בעל אותו סגנון. היא כוללת מנוע בנזין V12 צילינדרים בנפח 6.3 ליטר המספק 740 כ"ס ב-8,250 סל"ד ומומנט מרבי של 70.4 קג"מ ב-6,000 סל"ד. תיבת הילוכים כפולת מצמדים בעלת שבעה הילוכים. היא מאיצה מ-0 ל-100 קמ"ש בתוך 3.1 שניות ומגיעה למהירות מרבית של 340 קמ"ש. מבט קדמי מבט לצד מבט אחורי פנים מדיה וקבצים בנושא פרארי F12 TRS בוויקישיתוף Ferrari F12 TRS officially revealed, lacks KERS [video], Motor1.com (באנגלית) Black Ferrari F12 TRS spotted in Spain, Motor1.com (באנגלית)
מדינת א-סאדאת

מדינת א-סאדאת (בערבית: مدينة السادات, תעתיק: מדינת אלסאדאת) היא עיר תעשייה במחוז אל-מנופיה שבצפון מצרים, כ-90 ק"מ צפון-מערבית לבירה קהיר. העיר נקראת על שמו של נשיא מצרים, אנואר סאדאת. העיר נוסדה בשנת 1978 ועל פי אומדן רשמי מתאריך 1 ביולי 2023, התגוררו בעיר 74,177 בני אדם. העיר היא אחת מן הערים החדשות במצרים, ובין ערי התעשייה הגדולות ביותר במדינה. העיר מוקפת בחגורה ירוקה של 350 קמ"ר, שהקנתה לה מקום ברשימת עשרת ערי התעשייה הידידותיות לסביבה במזרח התיכון. מדינת א-סאדאת מחזיקה במגוון תעשיות ומוצרים ובשנת 2017, שטח נוסף נועד והוצע להשקעה תעשייתית בעיר. קהיר החדשה קהיר רבתי מדיה וקבצים בנושא מדינת א-סאדאת בוויקישיתוף Egypt: Governorates, Major Cities & Towns - Population Statistics, Maps, Charts, Weather and Web Information, citypopulation.de Sadat City Investor's Association, www.sadat-city.com StackPath, dailynewsegypt.com
קי ליים

קי-ליים (Citrus × aurantiifolia) הוא פרי הדר ממשפחת הליים שמקורו בדרום-מזרח אסיה. מקור הפרי בהכלאה בין אתרוג להדר בר בשם מיקְראנְתה (אנ') שאנדמי לדרום הפיליפינים. הוא קטן יחסית לליים, בין 2 ל־5 סנטימטר בקוטרו, וכדורי בצורתו. את הקי-ליים קוטפים ואוכלים כשהוא ירוק, אף על פי שהוא מסיים את הבשלתו בצבע צהוב. הקי-ליים קטן יותר, חמוץ יותר, ארומטי יותר ובעל יותר גרעינים בפרי מהליים הפרסי, אך יש לו טעם ייחודי שקנה לו מקום במטבח הפיליפיני ובמטבח האמריקאי. את שמו קיבל משם המנה המפורסמת ביותר בה נעשה בו שימוש- פאי קי-ליים, ששמה נובע מאזור המצאתה, הקיז של פלורידה. בפיליפינים הוא מכונה דאיאפּ או בּילוֹלוֹ. מדיה וקבצים בנושא קי ליים בוויקישיתוף קי ליים, באתר ITIS (באנגלית) קי ליים, באתר NCBI (באנגלית) קי ליים, באתר Tropicos (באנגלית) קי ליים, באתר GBIF (באנגלית) קי ליים, באתר The Plant List (באנגלית) קי ליים, באתר IPNI (באנגלית) ערך זה הוא קצרמר בנושא מזון. אתם מוזמנים לתרום לוויקיפדיה ולהרחיב אותו.
אשמון (עיר)

אשמון (בערבית: أشمون; בערבית מצרית: اشمون) היא עיר עתיקה במחוז אל-מנופיה שבצפון מצרים. העיר מרוחקת כ-40 ק"מ צפון-מערבית לבירה קהיר. על פי אומדן רשמי מתאריך 1 ביולי 2023, התגוררו באשמון 129,144 בני אדם. ההיסטוריונים חלוקים ביניהם לגבי משמעות המילה אשמון, יש אומרים שאשמון פירושו ארץ הירח, ויש אומרים שפירושו ארץ האל הנסתר הגדול ביותר (ארץ אלוהים). الصفحة الرئيسية - أشمون, monofeya.gov.eg Egypt: Governorates, Major Cities & Towns - Population Statistics, Maps, Charts, Weather and Web Information, citypopulation.de ערך זה הוא קצרמר בנושא יישובים במצרים. אתם מוזמנים לתרום לוויקיפדיה ולהרחיב אותו.
פסקל בוורלי רנדולף

פסקל בוורלי רנדולף (8 באוקטובר 1825 – 29 ביולי 1875) היה רופא, מיסטיקן, סופר ומדיום. על פי ארתור אדואר וייט, היה רנדולף ממייסדי מסדר צלב הוורד המודרני הראשון בארצות הברית. רנדולף נולד ב-8 באוקטובר 1825, בעיר ניו יורק. אביו היה ויליאם בוורלי רנדולף, ואמו הייתה פלורה בוורלי. בגיל 15, החל רנדולף לעסוק בתחום הימאות, אך לאחר 5 שנים הוא נאלץ לעזוב את העיסוק הזה בעקבות תאונה. בשנת 1854, יצא למסע באירופה, שם פגש לטענתו את אליפז לוי, ופיתח לכאורה קשרים עם מסדר צלב הוורד. ב-1858, הקים את "אחוות צלב הוורד" (אנ'), וב-1861 הקים בסן פרנסיסקו את הלשכה הראשונה שלהם. בשנת 1850, נשא לאישה בחורה בשם מרי ג'יין. הם הביאו לעולם שלושה ילדים, אך התגרשו בינואר 1864. לאחר מכן, הוא נשא לאישה את קייט קורסון, עמה הביא לעולם ילד אחד, לו הם קראו אוזיריס בודהה רנדולף. ב-1875, נפטר רנדולף. סיבת פטירתו אינה ברורה, שכן לפי מקורות מסוימים הוא נרצח, אחרים גורסים כי הוא שם קץ לחייו, ויש הטוענים כי מותו היה תוצאה של תאונה. מדיה וקבצים בנושא פסקל בוורלי רנדולף בוויקישיתוף כתבי פסקל בוורלי רנדולף בפרויקט גוטנברג (באנגלית) hermeneuticon John P. Deveney, Paschal Beverly Randolph : a nineteenth-century Black American spiritualist, rosicrucian, and sex magician, Albany: State University of New York Press, 1997, ISBN 0-585-04280-2 Joscelyn Godwin, Upstate cauldron : eccentric spiritual movements in early New York State, Albany, 2015, ISBN 978-1-4384-5596-9 Dr Osiris Buddha Randolph (1874-1929) - Find A..., www.findagrave.com (באנגלית) All About Heaven - Sources returnpage, allaboutheaven.org ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פסקל בוורלי רנדולף".